|  |  |  |
| --- | --- | --- |
| Prvi.jpg | | 24. IV 2017. Број **102/17** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **април 2017.** |

**Просјечна нето плата у марту 828 КМ**

**Највиша просјечна нето плата у подручју *Финансијске дјелатности и дјелатности осигурања* 1 307 КМ, а најнижа у подручју *Административне и помоћне услужне дјелатности* 541 КМ**

Просјечна мјесечна нето платазапослених у Републици Српској,исплаћена у марту 2017. године износила је828 КМ, а просјечна мјесечна бруто плата 1 326 КМ.

У односу на март 2016. године, просјечна нето плата исплаћена у марту 2017. реално је мања за 2,0%, док је у односу на фебруар 2017. године реално мања за 2,4%.

До смањења просјечне нето плате исплаћене у марту 2017. године у односу на фебруар 2017. дошло је углавном због мањег броја плаћених прековремених часова рада остварених у подручјима дјелатности Вађење руда и камена и Производња и снабдијевање електричном енергијом као и због смањења исплате по основу минулог рада у подручју Јавне управе и одбране.

Посматрано по подручјима, у марту 2017. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 307 КМ. Са друге стране, најнижа просјечна нето плата у марту 2017. исплаћена је у подручју *Административне и помоћне услужне дјелатности* 541 КМ.

У марту 2017. године, у односу на фебруар 2017, номинални раст нето плате забиљежен је у подручјима *Стручне, научне и техничке дјелатности* 6,7%, *Саобраћај и складиштење* 2,5% и *Финансијске дјелатности и дјелатности осигурања* 1,6%.

Смањење плате, у номиналном износу, забиљежено је у подручјима *Образовање* 11,9%, *Производња и снабдијевање електричном енергијом, гасом, паром и климатизација* 5,6% и *Вађење руда и камена* 3,1%.

км



Графикон 1. Просјечнe нето платe запослених по мјесецима

**Мјесечна инфлација у марту 2017. године 0,1%**

**Годишња инфлација (III 2017/ III 2016) 0,9%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у марту 2017. године у односу на претходни мјесец, у просјеку су више за 0,1%, док су на годишњем нивоу, у просјеку више за 0,9%.

Од 12 главних одјељака производа и услуга, више цијене забиљежене су у пет, ниже цијене у три, док су цијене у четири одјељка, у просјеку остале непромијењене.

Највећи раст цијена у марту забиљежен је уодјељку *Одјећа и обућа* (2,1%) усљед виших набавних цијена нових колекција за сезону прољеће-љето, те у одјељку *Превоз* (0,8%) усљед виших набавних цијена у групи горива и мазива од 1,7%. Нешто мање повећање у марту забиљежено је у одјељцима *Здравство* и *Становање* (0,2%) као и у одјељку *Намјештај и покућство* (0,1%).

У одјељцима *Алкохолна пића и дуван, Комуникације, Образовање* и *Ресторани и хотели* цијене су, у просјеку остале непромијењене.

Највећи пад цијена у марту забиљежен је у одјељку *Храна и безалкохолна пића* (0,3%) усљед нижих набавних цијена у групи поврће од 4,7%, затим у групи риба од 2,4% усљед нижих (акцијских) цијена, те у групи остали прехрамбени производи од 1,3%, у групи шећер, џем и други кондиторски производи од 0,6% и у групи уља и масноће од 0,5%. Ниже цијене у марту забиљежене су још у одјељку *Рекреација и Култура* и у одјељку *Остала добра и услуге* (0,1%).

Графикон 2. Мјесечна и годишња инфлација

**Календарски прилагођена индустријска производња (I-III 2017/I-III 2016.) већа 4,5%**

**Број запослених у индустрији (III 2017/III 2016.) већи 4,0%**

**Календарски прилагођена индустријска производња** у периоду јануар-март 2017. године у поређењу са истим периодом 2016. године већа је за 4,5%. У истом периоду у подручју *Вађења руда и камена* остварен је раст од 6,3%, у подручју *Прерађивачка индустрија* раст од 5,3% и у подручју *Производња и снабдијевање електричном енергијом, гасом, паром и климатизацији* раст од 3,9%. Посматрано према главним индустријским групама по основу економске намјене производа, производња капиталних производа у периоду јануаур-март 2017. године у поређењу са периодом јануар-март 2016. већа је за 26,3%, интермедијарних производа за 11,4% и енергије за 1,2%, док је производња нетрајних производа за широку потрошњу мања за 0,5% и трајних производа за широку потрошњу за 9,2%

**Број запослених у индустрији** у марту 2017. године у односу на просјечан мјесечни број запослених у 2016. години већи је за 2,6%, у односу на исти мјесец прошле године за 4,0% и у односу на фебруар 2017. године за 0,8%. Број запослених у индустрији у периоду јануар – март 2017. године, у односу на исти период прошле године, већи је за 3,7%. У истом периоду у подручју *Вађења руда и камена* остварен је раст од 3,8%, у подручју *Прерађивачка индустрија* од 3,9% и у подручју *Производња и снабдијевање електричном енергијом, гасом, паром и климатизацији* такодје раст од 2,5%.

Графикон 3. Индекси индустријске производње, март 2013 – март 2017. (∅2010=100)

**Покривеност увоза извозом (у периоду I-III 2017.) 77,0%**

У марту 2017. године остварен је извоз у вриједности од 301 милион КМ и увоз у вриједности од 394 милиона КМ.

У оквиру укупно остварене робне размјене Републике Српске са иностранством у марту ове године, проценат покривености увоза извозом износио је 76,3%. Проценат покривености увоза извозом за период јануар - март 2017. године износио је 77,0%.

У периоду јануар - март 2017. остварен је извоз у вриједности од 778 милиона КМ, што је за 22,6% више у односу на исти период претходне године. Увоз је, у истом периоду, износио милијарду и 11 милиона КМ, што је за 10,9% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - март 2017. године, највише се извозило у Италију и то у вриједности од 128 милиона КМ, односно 16,4%, те у Хрватску 107 милиона КМ, односно 13,8% од укупно оствареног извоза. У истом периоду, највише се увозило из Србије и то у вриједности од 176 милионa КМ, односно 17,4% и из Италије, у вриједности од 127 милиона КМ, односно 12,6% од укупно оствареног увоза.

Посматрано по групама производа, у периоду јануар - март 2017. године, највеће учешће у извозу остварује електрична енергија са 57 милиона КМ, што износи 7,3% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 67 милиона КМ, што износи 6,6% од укупног увоза.

хиљ. КМ

2016

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |